ཆུ་སེར་གྱི་རྩ་
ནི་འདར་ལ་རྒྱུ་བ་དཀའ་བའོ༎
སྲིན་ནད་ཀྱི་རྩ་ནི་འཁྱིག་ཅིང་ཞིང་དུ་ལེབ་མོར་
འཕར་བའོ།། མཛེ་ནད་ཀྱི་རྩ་ནི་ཞར་ཅིང་འདར་ལ་ཤ་འཁྲིག་པ་ལྟར་འཕར་
བའོ༎ སྦྱར་དུག་ལས་བྱུང་བའི་ནད་ཀྱི་རྩ་ནི་སྣ་ཚོགས་སུ་འགྱུར་བ་སྟེ། རྩུབ་
ཅིང་སྤུན་ལ་འཆོལ་བར་རྒྱུ་ཞིང་གཏིང་དུ་སོང་བས་བརྟག་དཀའ་བའོ༎ དེ་ལ་
རྩུབ་པ་ནི་ཤུགས་དྲག་པའོ༎ སྤུན་པ་ ནི་ ཕྲ་ལ་མྱུར་ བའི་ དོན་ དུ་ བཤད་ དོ༎
འཆོལ་བ་ནི་སྦོམ་ཕྲ་དྲག་ཞན་ངེས་མེད་ཀྱི་དོན་ཡིན་འདྲའོ།༎ ཤ་དུག་གི་རྩ་ནི་ཕྲ་
མགྱོགས་ཡིན་པ་ལ་སྐབས་འགར་ལེབ་ཆགས་ཏེ་ཞར་བ་དང་བྱིངས་པར་རྒྱུའོ༎
རྣག་གི་རྩ་ནི་འདར་བའམ་རེག་བྱ་ཚ་ཞིང་ཕྲ་ལ་མྱུར་བའོ༎ མ་ཞུ་བ་གསར་པའི་
རྩ་ནི་སྦོམ་ལ་མཁྲང་བའོ།། མ་ཞུ་རྙིང་པའི་རྩ་ནི་ཕྲ་ལ་ཤེད་ཆུང་བའོ།། སྐྲན་གྱི་
རྩ་ནི་ཞན་ཅིང་ལེབ་ཆགས་ཏེ་ཞར་བའོ༎ དམུ་ཆུ་འོར་སྐྱ་རྦབ་གསུམ་གྱི་རྩ་ནི་ཕྲ་
ལ་བྱིང་བ་དང་གཏིང་དམ་པའོ༎ མན་རྒྱུད་དུ་འོར་ནད་ལ་རྩ་ཐམས་ཅད་ཚ་
ཞིང་འཁྱུག་པ་དང་། ཚ་བའི་དམུ་ཆུའི་རྩ་གྲིམས་པ་དང་། གྲང་པའི་དམུ་ཆུའི་
རྩ་དལ་པར་བཤད་དོ།། དེ་རྣམས་ཀྱིས་ནད་ཀྱི་རྩ་ཕལ་ཆེར་གོ་ནུས་མོད་ཀྱང་།
ནང་གསེས་ཀྱི་ཞིབ་ཆ་ཕྲ་མོ་ལ་མ་ནོར་བར་དཔྱད་དགོས་ཏེ། དཔེར་ན་ཁྲག་གི་
རྩ་འབུར་བ་དང་། རླུང་གི་རྩ་ཁ་ལ་ཀྱལ་བ་གཉིས་ནོར་པ་ཡོད་ཀྱང་ཞིབ་ཏུ་
དཔྱད་ན་ཁྲག་རྩ་མནན་བཟོད་ལ། རླུང་རྩ་མནན་མི་བཟོད་པ་ལྟ་བུ་གོང་དུ་
བཤད་པ་དེ་རྣམས་ཕན་ཚུན་བསྒྲིགས་ནས་བརྟག་པར་བྱའོ།། སྤྱིར་ཚོན་གྱི་རྩ་
ལ་གློ་ སྙིང་ སོགས་ སྟོད་ཀྱི་ ནད་དང་། ཀན་ལ་ ཕོ་ མཆིན་སོགས་བར་གྱི་ ནད།
ཆག་ལ་མཁལ་རྐེད་སོགས་སྨད་ཀྱི་ནད་གསལ་བོར་འོང་བ་དང་། དོན་གྱི་ནད་
རྣམས་རྩ་ལ་གསལ་ཞིང་སྣོད་ཀྱི་ནད་རྣམས་ཆུ་ལ་གསལ་པོ་ཡོད་པར་བཤད་དོ༎
རྩའི་འཕར་ཚུལ་དེ་རྣམས་ཀྱི་སྡོམས་ནི། ཚ་བ་དྲག་རྒྱས་མྱུར་མཁྲང་གྲིམས༎

166
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
གྲང་རྩ་ཞན་བྱིང་བུལ་ལ་སྟོང་། རླུང་རྩ་རྐྱལ་སྟོང་ངེས་མེད་སྡོད།། མཁྲིས་རྩ་
ཕྲ་ཞིང་མྱུར་ལ་གྲིམས།། བད་རྩ་བྱིང་ཞིང་རྒྱུ་བ་དཀའ།། ཁྲག་དང་སྦྲུམ་རྩ་
འབུར་ལ་འདྲིལ། རླུང་མཁྲིས་རྩ་ནི་སྟོང་ལ་རྒྱུག ། བད་མཁྲིས་བྱིང་(ཞིང་)
གཏིང་ན་གྲིམས། བད་རླུང་འདྲེས་པ་སྟོང་ལ་འབུལ [བུལ]། ། _ སྨུག་པོ་སྦོམ་
ཁེངས་ཀན་རྩ་ཞར།། མ་སྨིན་ཚ་བ་ཕྲ་མགྱོགས་གཡོ༎ རྒྱས་ཚད་དྲག་གྲིམས་
མཁྲང་ལ་མྱུར། སྟོངས་པའི་ཚ་བ་སྟོང་ལ་མྱུར གབ་ཚད་དམའ་ལ་གཏིང་ན་
གྲིམས། རྙིང་ཚད་རྙོགས་ཚད་འགྲམས་ཚད་གསུམ༎ ཤེས་ཆེར་ཆ་འདྲ་ཕྲ་ལ་
གྲིམས༎ འཁྲུགས་ཚད་ སྦོམ་ ལ་ རྒྱས་ ཤིང་ འདྲིལ། རིམས་ཚད་ རྩ་ ནི་ ཕྲ་ ལ་
མགྱོགས༎ གཉན་ཚད་རྩ་འཁྱིག་ཅིང་ལྕམ་དྲལ་བྱེད། གཟེར་ཐུང་མྱུར་ཞིང་
ཐུང་ལ་སྦུད།། གཉན་རིམས་གག་ལྷོག་རྩུབ་ལ་ཐུང་།། རྨ་ཡི་ཚད་པ་སྦོ་མཁྲང་
མགྱོགས༎ · ཆུ་སེར་འདར་ལ་རྒྱུ་བ་དཀའ།། སྲིན་རྩ་འཁྱིག་ཅིང་ཞིང་དུ་ལེབ༎
མཛེ་ནད་ཞར་ཅིང་འདར་ལ་འཕྲིག ། སྦྱར་དུག་བརྟག་དཀའ་སྣ་ཚོགས་སྟོན༎
ཤ་དུག་ ཕྲ་ མགྱོགས་ ཞར་ལ་བྱིང་།། རྣག་རྩ་འདར་རམ་ཚ་ལ་སྤུན།། མ་ཞུ་
གསར་བ་སྦོམ་ལ་མཁྲང་། མ་ཞུ་རྙིང་བ་ཤེད་ཆུང་ཕྲ།༎ སྐྲན་རྩ་ཞན་ཞིང་ལེབ་
ཆགས་ཞར། དམུ་འོར་སྐྱ་རྦབ་ཕྲ་བྱིང་དམ། ཆ་འདྲ་རྣམས་ནི་ཞིབ་དཔྱོད་
གཅེས༎ ཞེས་པའོ༎

167
བརྒྱད་པ། འཆི་རྩ་བསྟན་པ།
འཆི་རྩ་ངོས་བཟུང་བ་ནི་རྩའི་འཕར་ཚུལ་འགྱུར་བ་དང་དོན་སྣོད་ཀྱི་རྩ་མ་
ཚང་བ་དང་མི་འཕར་བར་སྡོད་པ་རྣམས་འཆི་རྟགས་སུ་བཤད་དོ།། དེ་ཡང་
འཕར་ཚུལ་འགྱུར་བ་ལ་རླུང་ ནད་ལ་དར་ ལྕེ་ རླུང་ གིས་ བསྐྱོད་ པ་ ལྟ་ བུ་ དང་།
མཁྲིས་པར་ཁྲའི་མཇུག་རྩེ་ལྟ་བུ་དང་། བད་ཀན་ལ་ཐིག་[ཐིགས]ཟགས་ཀྱི་ཆུ་
གཞུག་ལྟ་བུ་དང་། རླུང་མཁྲིས་ལྡན་པ་ལ་ཉ་མོ་རྔམས་པ་ལྟ་བུ། བད་རླུང་ལ་
བྱེའུ་སྒུམ་བུ་འཐུ་བ་ལྟ་བུ། བད་མཁྲིས་ལ་སྦལ་བ་འཆོང་བ་ལྟ་བུ། སྨུག་པོ་གླང་
རྒན་ཁ་ཆུ་ལྟ་བུ་རྣམས་འཆི་རྩར་བཤད། དེ་ལ་དར་ལྕེ་བསྐྱོད་པ་ནི་སྟོང་ཞིང་
སྦོམ་ལ་འཕར་འཕྲོ་འདར་བའོ།༎ ཁྲ་མཇུག་ནི་མྱུར་ལ་འདར་ཞིང་སྡོད་པའོ༎
ཐིག་[ ཐིགས] ཟགས་ནི་སྔ་ཕྱི་མི་སྙོམས་པ་བུལ་བར་འཕར་ཞིང་འདར་བའོ༎
ཉ་རྔམ་ནི་ལག་པས་ནོན་ཚེ་ཉ་ཆུ་ནས་ཕྱུང་བ་དང་འདྲ་བར་འཕར་དུས་འདར་
ཞིང་རྒྱུག་ལ། ཤེད་ཆེར་མནན་མི་འཕར་ཞིང་། ཅུང་ཟད་མནན་ན་ཀྱུར་ཀྱུར་
བྱེད་པའོ༎ སྒུམ་འཐུ་ནི་ལན་འགའ་ཐུང་ཞིང་མགྱོགས་པར་འཕར་ནས་འདར་
ཞིང་ཡང་འཕར་ཉམས་ངོས་སྡོད་པའོ། སྦལ་མཆོང་ནི་རྒྱས་ཤིང་དལ་བར་ལན་
གཉིས་གསུམ་འཕར་རྗེས་འཕར་གྲབས་བྱེད་ཅིང་འདར་བའོ།། གླང་ཆུ་ནི་སྟོང་
ཞིང་དལ་ལ་གཡོ་ཞིང་འདར་བའོ༎ གཞན་ཡང་གློ་བུར་དུ་ན་བ་ལ་རྩའི་སྟོབས་
ཆུང་ཤིན་ཏུ་ཕྲ་བ་དང་། ཡུན་དུ་ན་བས་ཟུངས་ཟད་པ་ལ་རྩ་རྒྱས་ཤིང་དྲག་པ་
དང་། གྲང་ནད་ལ་ཚ་བ་ལྟར་འཕར་བ་དང་། ཚ་ནད་ལ་གྲང་བ་ལྟར་འབྱུང་
བ་རྣམས་ཀྱང་འཆི་རྟགས་སོ༎
རྩ་མ་ཚང་བ་ལ་ཕྱི་རྟགས་དང་སྦྱར་ཏེ་བརྟག་ཚུལ་ནི། ཚོན་འོག་གི་སྙིང་
རྩ་མེད་ཅིང་། ལྕེ་ནག་ལ་མིག་འབུར་ཚུགས་སུ་བལྟ་པའི་རྟགས་བྱུང་ན་ཞག་

168
༄༅།ཕྱི་མ་རྒྱུད་ཀྱི་འགྲེལ་བ་ཕྱོགས་བསྒྲིགས།
འཆི་སྡོད་ནི་གྲངས་ངེས་
གཅིག་ནས་འཆི། དེ་བཞིན་དུ་གློ་རྩ་མ་ཚ་[ཚང]བ་དང་། སྣ་ཞོམ་ལ་ནང་སྤུ་
གྱེན་དུ་ལོག་ན་ཞག་གཉིས། མཆིན་རྩ་མ་ཚང་ཞིང་མིག་གྱེན་དུ་ལྡོག་པ་དང་།
སྨིན་པ་ཚོམ་བུར་འཁྱིལ་ ན་ཞག་ གསུམ། མཚེར་རྩ་མ་ ཚང་ཞིང་། མ་མཆུ་
འཕྱང་ལ་ལྷེན་སྣ་ནང་དུ་རྡིབ་ན་ཞག་ལྔ། མཁའ་[མཁལ ]རྩ་མ་ཚང་ཞིང་རྣ་
པའི་འུར་སྒྲ་ཆད་པ་དང་། རྣ་བ་རྒྱབ་ཏུ་འབྱར་ན་ཞག་བརྒྱད་ནས་འཆི་བར་
བཤད་དོ། སྡོད་པ་ལ། མཆིན་པ་ན་བ་ལ་མཆིན་རྩ་སྡོད་པ་དང་། ཕོ་བ་ན་བ་
ལ་ཕོ་རྩ་སྡོད་པ་སོགས་དང་། རླུང་ནད་ལ་རྩ་རྒྱུད་ཐམས་ཅད་སྡོད་པ་དང་།
དེ་ཡང་རེས་མང་དུ་འཕར་བའི་མཚམས་སུ་སྡོད་ལ། རེས་ཉུང་བའི་མཚམས་སུ་
སྡོད་པ་ནི་ནད་ཀྱི་སྡོད་ཚུལ་ཡིན་ནོ༎ འདྲེ་སྡོད་ནི་གྲངས་ཀྱང་ངེས་པ་མེད་ཅིང་
འཕར་ཚུལ་དྲག་ཞན་སོགས་ཀྱང་ངེས་པ་མེད་དོ།
ཅན་ཏེ་ འཕར་ གྲངས་ གང་ ལ་ སྡོད་ པ་ དེ་ ཉིད་ ངེས་ པར་ སྡོད་ པ་ ཡིན་ ཞིང་།
· གྲངས་མང་ པའི་ མཚམས་ སུ་ སྡོད་ ན་ རང་ [ རིང ] ཞིག་ ནས་ འཆི་ བ་ དང་།
གྲངས་ཉུང་བའི་མཚམས་སུ་སྡོད་ན་མྱུར་དུ་འཆི་བར་བཤད་དོ།༎ དེ་དག་ཀྱང་
ན་ཚུལ་སྟོབས་ཆེ་ཆུང་སོགས་དང་སྦྱར་ནས་བརྟག་དགོས་སོ༎ འཆི་རྟགས་ཡིན་
མིན་ཐེ་ཚོམ་དུ་གྱུར་ན། ཕྱི་མ་རྒྱུད་ལས། མཐའ་ནས་སྡུད་ཕྱིར་འཆི་རྩ་བོལ་ལ་
བརྟག ། ཅེས་རྐང་པའི་བོལ་གོང་གི་འཕར་རྩ་ལ་བརྟག་པར་གསུངས་ཏེ། དེ་
ནི་རྐང་པའི་མཛུབ་མོ་ནས་གྱེན་དུ་ངར་གདོང་གི་ཕྱོགས་སུ་རིམ་གྱིས་མཐོ་པའི་
བོལ་གོང་ན་ཡོད་ཅིང་། རྩ་དེ་མི་འཕར་ན་འཆི། སྐྱོན་མེད་དུ་འཕར་ན་མི་འཆི
བར་བཤད་དོ།། འོན་ཀྱང་འདྲེ་གདོན་གྱིས་རྩ་སྦས་པ་དང་། འཇིགས་སྐྲག་
ཆེན་པོས་རྩ་བྲོས་པ་དང་། འདྲེ་ཅན་གྱི་སྐྱེ་བོའི་ཟས་གོས་ལ་སྤྱོད་པ་སོགས་ཀྱི་
གྲིབ་ཀྱིས་རྩ་མེད་པ་ལྟར་གྱུར་ཀྱང་འཆི་བའི་ངེས་པ་མེད་པས་ཕལ་ཆེར་འཚོའོ༎
གདོན་གྱི་རྩ་ངོས་གཟུང་བ་ནི། འཕར་ཚུལ་ལ་ངེས་པ་མེད་པར་དྲག་ཞན་
སྡོད་འཐེན་ པོཪ་ འ ཕྲལ་ འཕྲལ་དུ་འགྱུར་ལྡོག་བྱེད་པའོ།། དེ་ ལ་ སྡོད་ པ་ ནི་
འཕར་བའི་ཡུན་ཏེ་རྫོགས་པའི་བར་མི་འཕར་བའོ༎ འཐེན་པ་ནི་སྡོད་ལ་ཁད་

༄༅།རྩ་བརྟག་ཚུལ་མདོར་བསྡུས།
169
ཉམས་འབྱུང་བའོ།༎། ནད་པའི་ལག་གཡས་ཀྱི་རྩ་ལ་གདོན་རྟག་[རྟགས]ཡོད་
དམ་རྩ་རྒྱུད་སྦོམ་ཞིང་རྟག་[རྟགས]འབྱུང་ན་ཕོ་གདོན་དང་། ལག་གཡོན་ནི་
རྩ་ཕྲ་ལ་རྟག་[རྟགས]ཡོད་ན་མོ་གདོན་གྱི་རིགས་སོ།། ཡང་སྙིང་རྩ་ལ་གདོན་
རྟགས་ཡོད་ན་ལྷ་སྲུང་ཁྲོས་པའི་རྒྱལ་གདོན་ནོ།། གློ་རྩར་བྱུང་ན་ཀླུ་བདུད་ཀླུ་
བཙན། མཆིན་རྩར་བྱུང་ན་ས་བདག་དང་དམ་སྲི། མཚེར་རྩར་བྱུང་ན་གཉན་
དང་ས་བདག: མཁལ་གཡས་ལ་ཀླུ་གཉན། མཁལ་གཡོན་ལ་བྱུང་ན་མཚོ་སྨན་
གནོད་པའི་རྟགས་སོ༎ ཡང་རླུང་ནད་ལ་དཀོར་བདག་རྒྱལ་གདོན་གློ་ཚད་དང་
གཟེར་ཐུང་ལ་ བཙན་དང་ བདུད་ཀླུ་ བཙན་ རིམས་དང་ མཁྲིས་ ནད་ ལ་ མ་ མོ།
དམུ་ཆུ་དང་འབམ་དྲེག་དང་རྨ་རིགས་ལ་ཀླུ་གཉན་ས་བདག་གནོད་པར་བཤད་
དོ།། སྙིང་རྩར་རྟགས་བྱུང་ན་ལྷོ་ཕྱོགས་སུ་སོང་བའམ། ཕྱོགས་དེས་ཟས་ནོར་
ཁ་དོག་དམར་པོའི་འདྲེའམ། རྟ་སྦྲུལ་ལོ་བའི་རྗེས་འབྲང་གི་འདྲེ་གནོད་དོ༎
གློ་རྩཪ་བྱུང་ན་ནུབ་ཕྱོགས་དང་ཁ་དོག་དཀར་པོ་ལྕགས་ཀྱི་རིགས་དང་། བྱ་
སྤྲེལ་ལོ་པའི་རྗེས་འབྲང་གི་འདྲེའོ། མཁལ་རྩར་བྱུང་ན་བྱང་ཕྱོགས་དང་ཁ་
དོག་སྔོ་ནག་གམ་ཆང་དང་བྱི་ཕག་ལོ་པའི་འདྲེའོ།། མཆིན་རྩཪ་བྱུང་ན་ཤར་
ཕྱོགས་དང་ཁ་དོག་ལྗང་གུའི་རིགས་སམ་ ཤིང་དང་ སྟག་ཡོས་ལོ་བའི་འདྲེའོ༎
མཚེར་རྩར་བྱུང་ན་མཚམས་བཞིའི་གང་རུང་དང་ཟས་ནོར་སེར་པོའི་རིགས་
དང་། ཁྱི་འབྲུག་གླང་ལུག་ལོ་པའི་རྗེས་འབྲང་གི་འདྲེས་གནོད་པར་བཤད་དེ།
དེ་ཡང་སྙིང་མེ་ཁམས་གློ་བ་ལྕགས་མཁལ་མ་ཆུ་མཆིན་པའི་ཤིང་མཚེར་པ་ས་
ཁམས་ཡིན་པས་ཕྱོགས་དང་རྫས་ཁ་དོག་སེར་པོ་དེ་དག་དང་བསྟུན་ནས་བརྩི་བ་
ཡིན་ནོ།། དེ་ལྟར་བརྟགས་ནས་ཡོན་བདག་གི་ནུས་པ་དང་བསྟུན་ཏེ་གསུང་
རབ་སྒྲོགས་པ། ཡི་དམ་གྱི་བསྒོམ་བཟླས། ཆོས་སྐྱོང་གི་བསྐང་བཤགས་དང་།
མདོས་གཏོར་སོགས་གང་འཚམ་གྱི་རིམ་གྲོ་བྱའོ༎

170
དགུ་པ། བླ་རྩའི་བརྟག་ཚུལ།
བླ་རྩ་ལ་རྟག་[བརྟག]པ་ནི། ལག་པའི་མཁྲིག་མས་ཟུར་ཏེ་མཐེའུ་ཆུང་
གི་ཐད་ཀྱི་ཆུ་བ་དང་རྒྱུས་པའི་གསེབ་ཏུ་འཕར་པའི་རྩ་དེ་ནི་བླ་རྩ་ཡིན་ནོ།། བླ་
རྩ་དེ་འགྱུར་ལྡོག་མེད་པར་དབུགས་རེར་ལན་ལྔ་རེ་སྐྱོན་མེད་དུ་འཕར་ན་ཚེ་
སྲོག་ལ་གནོད་པ་མེད་ལ་བླ་རྩ་མི་འཕར་ན་འཆི་རྟགས་ཡིན་པས་ཚེ་སྒྲུབ་འཆི་བླུ་
[སླུ]སོགས་ལ་འབད། བླ་རྩ་ཡར་མར་གྱི་ཆུ་རྒྱུས་འོག་ཏུ་སོང་ན་ལྷ་སྲུང་ཁྲོས་
པའམ་གཞན་གྱི་རྦད་འདྲེའི་གནོད་པ་ཡོད། སྐྱེས་བ་ལ་བླ་རྩ་གཡས་པ་འཁྱིག་
ཅིང་སྡོད་ན་ཕ་སྤུན་གྱི་རིགས་ལ་ངན། བླ་རྩ་གཡོན་པར་བྱུང་ན་བུ་སྨད་ཀྱི་
རིགས་ལ་ངན། གཉིས་ཀ་སྡོད་ན་རང་ལ་ངན། ལན་ཅིག་ཙམ་སྡོད་ན་གོད་ཁ་
ལྟ་བུ་ཞིག་ཡོང་། བུད་མེད་ ཀྱི་ བླ་ རྩ་ གཡས་ སྡོད་ ན་ ཁྱོ་ གའི་ ཕྱོགས་ལ་ ངན།
གཡོན་སྡོད་ན་མོའི་རང་གི་ཕའམ་མིང་སྲིང་གི་ཕྱོགས་ལ་ངན།
གཉིས་ཀ་སྡོད་
ན་མོ་དེའི་བུའམ་ཁྱོ་ལ་ངན་ནོ༎ ཕོ་མོ་གང་ཡིན་ཀྱང་བླ་རྩར་འགྱུར་ལྡོག་མང་ན་
གདོན་གྱི་རྟགས་ཡིན་པས་དེ་རྣམས་ལ་གང་འོས་ཀྱི་རིམ་གྲོ་བྱ། བླ་རྩ་ལ་སྐྱོན་
གང་ཡང་ མེད་ པར་ ལན་ ལྔ་ བཅུ་འཕར་ ན་ ལོ་ ལྔ་ བཅུ་འཚོ་ བ་ དང་ ལན་ བརྒྱ་
འཕར་ན་ལོ་བརྒྱར་འཚོ་བར་བཤད་དོ།། ཚེ་ལ་བར་ཆད་མེད་ཅིང་ཚེ་རིང་བར་
འགྱུར་པའི་དོན་ནོ༎ ད་ནི་འཕྲོས་དོན་འགའ་ཞིག་བརྗོད་པར་བྱ་སྟེ། དེ་ལ་
སྔར་བཤད་པའི་ཕོ་མོ་བྱང་སེམས་ཀྱི་རྩ་གསུམ་ལས། སྐྱེས་པ་ལ་མོ་རྩ་ཡོད་ན་ཚེ་
རིང་བ་དང་། བུད་མེད་ལ་ཕོ་རྩ་ཡོད་ན་བུ་བཟང་པོ་སྐྱེ་བ་དང་། སྐྱེ་བོ་ལ་གང་
ལའང་བྱང་ཆུབ་སེམས་དཔའི་རྩ་ཡོད་ན་ཚེ་རིང་ཞིང་ནད་ཉུང་བར་འགྱུར་བ་
དང་། ཕོ་རྩ་ཅན་གྱི་སྐྱེས་པ་བུད་མེད་གཉིས་ཕྲད་ན་བུ་མང་བ་དང་། མོ་རྩ་
ཅན་གཉིས་ ཕྲད་ ན་བུ་ མོ་ མང་བ་དང་། བྱང་སེམས་ཀྱི་རྩ་ ཅན་ ཕྲད་ ན་ སྲིད་

༄༅།རྩ་བརྟག་ཚུལ་མདོར་བསྡུས།
171
དཀོན་པར་འགྱུར་བར་བཤད་ཅིང་སྦྲུམ་མའི་རྩ་ནི་སྤྱིར་འབུར་ཞིང་འདྲིལ་བ་
ལས་ཁྱད་པར་དུ་མཁལ་མ་གཡས་ཀྱི་རྩ་ནི་དྲག་ཏུ་འཕར་ན་བུ་སྐྱེས་ལ། མཁལ་
གཡོན་གྱི་རྩ་དྲག་ན་བུ་མོ་སྐྱེ་བར་བཤད་དོ།། གཞན་ཡང་ཁམས་ལྔའི་རྩ་དང་།
ངོ་མཚར་རྩ་བདུན་གྱི་སྒོ་ནས་ལེགས་ཉེས་བརྟག་ཚུལ་ཡོད་ཀྱང་ཕལ་ཆེར་ངོས་
གཟུང་དཀའ་བས་འདིར་མ་བྲིས་ལ། ཤེས་པར་འདོད་ན་ཕྱི་རྒྱུད་སོགས་ལས་
བལྟ་བར་བྱའོ།། དེ་ལྟར་བཤད་པ་རྣམས་ངོས་ནས་རྩ་བལྟ་བའི་དགོས་པ་ནི་
ནད་གང་ཡིན་ཤེས་པའི་ཆེད་ཡིན་པས་མི་ཤེས་བཞིན་དུ་རྙེད་གྲགས་འདོད་པས་
གཞན་བསླུ་ བ་ དང་། ཞིབ་ ཏུ་ མ་ བརྟགས་ པར་ གྱ་ ཚོམ་ དུ་ འཇུག་ པ་ སོགས་
སྤངས་ཏེ། བསམ་པ་བཟང་པོས་རྩའི་འཕར་ཚུལ་དང་ན་ཚུལ་རྣམས་ལ་ཡང་
ཡང་བརྟགས་ཏེ་སྨན་དཔྱད་བྱས་ན་གཞན་ལ་ཕན་ཞིང་རང་ལ་བསོད་ནམས་དུ་
འགྱུར་རོ།༎ ཅེས་རྩ་བརྟག་ཚུལ་མདོར་བསྡུས་གོ་སླར་བརྗོད་པ་འདི་ནི་སློབ་འདོད་འགའ་ལ་ཕན་
པའི་བསམ་པའམ༧ཚུལ་ཁྲིམས་ཀྱིས། སྦྱར་བའོ༎ འདིས་ཀྱང་བསྟན་འགྲོར་ཕན་པའི་རྐྱེན་དུ་འགྱུར་
ཞིང་འགྲོ་ཀུན་བདེ་སྐྱིད་ཕུན